paragraph_text: Još kao student ekonomije uključuje se u Komunističku partiju Čehoslovačke tijekom Praškog proljeća 1968., no uskoro je iz nje isključen jer je protestirao protiv "normalizacije" i sovjetske okupacije Čehoslovačke. Tijekom Baršunaste revolucije 1989., podržavao je antikomunistički pokret "Građanski forum". Izabran je u federalni parlament 1990., a od 1996. – 1998. bio je predsjednik češkog parlamenta. Pod njegovim vodstvom Socijaldemokratska stranka Češke postaje vodeća stranka u državi i u periodu 1998. – 2002. bio je u vrhu manjinske vlade.